Source: https://www.legalis.ro/legalis/document-view.seam?type=html&documentId=nvxv6mrqga3f6mbugi2f64brl5ydcx3nn42dk&tocId=nvxv6mrqga3f6mbugi2f64br
Timestamp: 2019-08-25 22:00:15+00:00
Document Index: 36276511

Matched Legal Cases: ['articolul 13', 'articolul 131', 'articolul 131', 'articolul 132', 'articolul 132', 'articolul 133', 'articolul 14', 'articolul 141', 'articolul 20', 'articolul 201', 'Articolul 26', 'articolul 26', 'articolul 27', 'articolul 27', 'articolul 28']

Art. I, Ordin 444 - Legalis
Ordinul ministrului agriculturii, pădurilor, apelor și mediului nr. 50/2004 privind stabilirea Procedurii de organizare și coordonare a schemelor de management de mediu și audit (EMAS) în vederea participării voluntare a organizațiilor la aceste scheme, publicat în Monitorul Oficial al României, Partea I, nr. 81 din 30 ianuarie 2004, se modifică și se completează după cum urmează:
1. Literele a), k), l) o), q) și u) ale articolului 3 vor avea următorul cuprins:
„a)politica de mediu – scopurile și principiile generale de acțiune ale unei organizații privind mediul, inclusiv respectarea tuturor cerințelor de reglementare din domeniul mediului, precum și angajamentul față de îmbunătățirea continuă a performanței de mediu; politica de mediu furnizează cadrul legal pentru stabilirea și revizuirea obiectivelor și a țintelor de mediu;
k)sistem de management de mediu – componenta sistemului de management general, care include structura organizatorică, activitățile de planificare, responsabilitățile, practicile, procedurile, procesele și resursele pentru elaborarea, implementarea, realizarea, analizarea și menținerea politicii de mediu;
l)audit de mediu – instrumentul managerial de evaluare sistematică, documentată, periodică și obiectivă a performanței organizației, a sistemului de management și a proceselor destinate protecției mediului, cu scopul de:
(i) a facilita controlul managementului practicilor cu posibil impact asupra mediului;
(ii) a evalua respectarea politicii de mediu, inclusiv realizarea obiectivelor și țintelor de mediu ale organizației, conform anexei nr. 2;
o)declarație de mediu – informațiile detaliate în anexa nr. 3 pct. 3.2 [de la lit. a) la lit. g)];
q)verificator de mediu – persoana fizică sau organizația, independentă față de organizația verificată, care a obținut acreditarea ca verificator de mediu;
u)organisme competente – organismele naționale, regionale sau locale desemnate pentru a îndeplini cerințele specificate în prezentul ordin.“
2. După litera u) a articolului 3 se introduce o nouă literă, litera v), cu următorul cuprins:
„v)entitate – amplasamentul sau o subdiviziune a unui amplasament, o organizație ori o parte a unei organizații sau a unui grup de organizații pentru care se solicită înregistrarea cu un număr de înregistrare unic.“
(1) Prevederile prezentului ordin se aplică tuturor organizațiilor care doresc să își îmbunătățească performanța de mediu.
(2) Participarea în cadrul schemelor de management și audit de mediu se realizează prin înregistrarea organizațiilor în cadrul acestor scheme, denumită în continuare înregistrare EMAS.
(3) Cea mai mică parte din structura unei organizații luate în considerare în scopul înregistrării EMAS este un amplasament.
(4) În cazuri excepționale, cea mai mică parte din structura unei organizații luate în considerare în scopul înregistrării EMAS poate fi mai mică decât un amplasament.
(5) Autoritatea publică centrală pentru protecția mediului elaborează Ghidul de implementare EMAS în termen de 30 de zile de la intrarea în vigoare a prezentului ordin.“
În scopul obținerii înregistrării EMAS, organizația trebuie să respecte următoarele condiții:
a) să realizeze o analiză de mediu pentru activitățile, produsele și serviciile sale, în conformitate cu anexa nr. 7, referitoare la problemele conținute de anexa nr. 6, și pe baza rezultatelor obținute să implementeze un sistem de management de mediu care răspunde tuturor cerințelor prevăzute în anexa nr. 1 și, în special, să respecte legislația relevantă din domeniul protecției mediului. Pentru organizațiile care au deja un sistem de management de mediu certificat în conformitate cu cerințele art. 20 nu este necesară efectuarea analizei de mediu în momentul implementării EMAS, dacă sistemul conține informațiile necesare pentru identificarea și evaluarea aspectelor de mediu descrise în anexa nr. 6;
b) să efectueze sau să solicite efectuarea auditului de mediu în conformitate cu cerințele descrise în anexa nr. 2. Auditul de mediu are ca scop evaluarea performanței de mediu a organizației;
c) să pregătească declarația de mediu în conformitate cu pct. 3.2 din anexa nr. 3, care trebuie să includă rezultatele obținute de organizație față de obiectivele și țintele de mediu propuse, cerința de îmbunătățire continuă a performanței de mediu și să ia în considerare necesitățile de informare ale părților interesate;
d) să se asigure că analiza de mediu, sistemul de management, procedura de audit și declarația de mediu sunt examinate în scopul de a verifica îndeplinirea cerințelor prezentului ordin;
e) să obțină validarea declarației de mediu de către un verificator de mediu, pentru a garanta conformarea cu prevederile anexei nr. 3;
f) să înainteze Biroului EMAS declarația de mediu validată și să o publice după obținerea înregistrării EMAS.“
5. Litera b) a articolului 6 va avea următorul cuprins:
„b) să înainteze anual Biroului EMAS actualizările necesare și validate ale declarației de mediu și să le pună la dispoziție publicului. Frecvența actualizărilor poate varia în funcție de condițiile prevăzute în Ghidul de implementare EMAS.“
(1) Autoritatea competentă pentru punerea în aplicare a prevederilor prezentului ordin este autoritatea publică centrală pentru protecția mediului.
(2) În cadrul autorității publice centrale pentru protecția mediului se înființează Comitetul consultativ EMAS.
(3) Agenția Națională pentru Protecția Mediului organizează și coordonează Secretariatul tehnic al Comitetului consultativ EMAS, denumit în continuare Biroul EMAS.
(4) Comitetul consultativ EMAS și Biroul EMAS îndeplinesc funcțiile organismului național competent pentru înregistrarea organizațiilor în cadrul EMAS.“
(1) Comitetul consultativ EMAS este constituit din 19 membri, după cum urmează:
a) 2 reprezentanți ai autorității publice centrale pentru protecția mediului;
c) un reprezentant al Gărzii Naționale de Mediu;
d) un reprezentant al autorității publice centrale pentru economie și comerț;
e) un reprezentant al autorității publice centrale pentru transport, construcții și turism;
f) un reprezentant al autorității publice centrale pentru întreprinderi mici și mijlocii și cooperație;
g) 2 reprezentanți ai institutelor de cercetare relevante în domeniul protecției mediului;
h) 2 reprezentanți ai instituțiilor de învățământ superior;
i) 4 reprezentanți ai asociațiilor patronale;
j) 4 reprezentanți ai organizațiilor neguvernamentale care desfășoară activități în domeniul protecției mediului.
(2) Componența Comitetului consultativ EMAS se aprobă prin ordin al ministrului mediului și gospodăririi apelor.
(3) Biroul EMAS este constituit din cel puțin 2 experți în domeniul sistemelor de management de mediu și al auditului de mediu din cadrul Agenției Naționale pentru Protecția Mediului.
(4) Regulamentul de organizare și funcționare a Comitetului consultativ EMAS și a Biroului EMAS este elaborat de către membrii Comitetului consultativ EMAS și ai Biroului EMAS și se aprobă, prin ordin al ministrului mediului și gospodăririi apelor, în termen de 60 de zile de la intrarea în vigoare a prezentului ordin.“
(1) Comitetul consultativ EMAS și Biroul EMAS elaborează procedura de înregistrare EMAS a organizațiilor, care include și cazurile pentru refuzul, suspendarea sau anularea înregistrării EMAS a organizațiilor și evaluarea observațiilor părților interesate despre organizațiile înregistrate EMAS.
(2) Procedura de înregistrare EMAS a organizațiilor se aprobă, prin ordin al ministrului mediului și gospodăririi apelor, în termen de 30 de zile de la intrarea în vigoare a prezentului ordin.“
(1) Comitetul consultativ EMAS decide asupra înregistrării organizațiilor în cadrul EMAS.
(2) Biroul EMAS asigură înscrierea și menținerea organizațiilor într-un registru.“
(1) În cadrul Agenției Naționale pentru Protecția Mediului se organizează un sistem de acreditare a verificatorilor de mediu independenți și de supraveghere a activității acestora, care funcționează sub coordonarea autorității publice centrale pentru protecția mediului.
(2) Activitățile de acreditare și supraveghere a verificatorilor de mediu se realizează de Comisia pentru acreditarea persoanelor fizice și juridice ca verificatori de mediu, denumită în continuare Comisia de acreditare.
(3) Comisia de acreditare îndeplinește funcțiile organismului național de acreditare a verificatorilor de mediu și de supraveghere a activității acestora și este constituită din 15 membri de înaltă ținută profesională cu experiență în domeniul protecției mediului și al sistemelor de management de mediu și audit de mediu, după cum urmează:
a) 2 reprezentanți din cadrul autorității publice centrale pentru protecția mediului;
b) 2 reprezentanți ai Agenției Naționale pentru Protecția Mediului;
e) un reprezentant al autorității publice centrale pentru întreprinderi mici și mijlocii și cooperație;
f) 2 reprezentanți ai institutelor de cercetare relevante;
g) 2 auditori de mediu certificați de organisme acreditate de Asociația de Acreditare din România – RENAR;
h) un reprezentant al instituțiilor de învățământ superior;
i) 3 reprezentanți ai persoanelor atestate de autoritatea publică centrală pentru protecția mediului pentru realizarea evaluării impactului asupra mediului și/sau a bilanțului de mediu.
(4) Componența Comisiei de acreditare se aprobă prin ordin al ministrului mediului și gospodăririi apelor.“
(1) Acreditarea verificatorilor de mediu și supravegherea activităților acestora se realizează în conformitate cu prevederile anexei nr. 5.
(2) Regulamentul de organizare și funcționare a organismului național de acreditare a verificatorilor de mediu și de supraveghere a activității acestora este elaborat de autoritatea publică centrală pentru protecția mediului în colaborare cu Agenția Națională pentru Protecția Mediului și se aprobă, prin ordin al ministrului mediului și gospodăririi apelor, în termen de 60 de zile de la data intrării în vigoare a prezentului ordin.“
(1) Documentele necesare înregistrării unei organizații în cadrul EMAS sunt:
a) declarația de mediu, validată în conformitate cu prevederile anexei nr. 3;
b) formularul completat, care include cel puțin informațiile prevăzute în anexa nr. 8;
c) dovada achitării tarifului de înregistrare.
(2) Documentele prevăzute la alin. (1) se înaintează Biroului EMAS.
(3) Comitetul consultativ EMAS decide acordarea înregistrării EMAS dacă organizația solicitantă întrunește toate cerințele prezentului ordin în baza documentelor și informațiilor primite și în special a investigațiilor făcute pe lângă autoritatea teritorială pentru protecția mediului în privința respectării de către organizație a legislației de mediu relevante.
(4) Biroul EMAS înregistrează organizația prin atribuirea numărului de înregistrare și trecerea organizației în registru.
(5) Biroul EMAS înștiințează conducerea organizației cu privire la acordarea înregistrării EMAS.“
Comitetul consultativ EMAS refuză sau suspendă, după caz, înregistrarea EMAS a organizației dacă primește un raport de supraveghere din partea Comisiei de acreditare, din care rezultă că activitățile verificatorului de mediu nu s-au desfășurat astfel încât să se asigure că organizația întrunește cerințele prevăzute de prezentul ordin.“
14. După articolul 13 se introduce un nou articol, articolul 131, cu următorul cuprins:
(1) În vederea reînnoirii înregistrării EMAS organizațiile prezintă Biroului EMAS următoarele documente:
a) actualizările anuale ale declarației de mediu validate în conformitate cu prevederile anexei nr. 3;
b) dovada achitării tarifului de înregistrare;
c) formularul completat, care include cel puțin informațiile prevăzute în anexa nr. 8.
(2) Dacă în termen de 3 luni de la data solicitării organizația nu prezintă documentele prevăzute la alin. (1), Comitetul consultativ EMAS decide, după caz, suspendarea sau anularea înregistrării EMAS a organizației, în funcție de natura sau de amploarea nerespectării cererii.“
15. După articolul 131 se introduce un nou articol, articolul 132, cu următorul cuprins:
(1) Dacă Comitetul consultativ EMAS este informat că organizația nu mai respectă una sau mai multe dintre condițiile prezentului ordin, pe baza dovezilor primite decide, după caz, suspendarea sau anularea înregistrării EMAS în funcție de natura și de amploarea nerespectării condițiilor.
(2) Dacă Comitetul consultativ EMAS este informat de autoritatea publică teritorială pentru protecția mediului că organizația a încălcat una dintre prevederile legislației privind protecția mediului, decide, după caz, refuzul sau suspendarea înregistrării EMAS a organizației.“
16. După articolul 132 se introduce un nou articol, articolul 133, cu următorul cuprins:
(1) Refuzul, suspendarea sau anularea înregistrării EMAS a unei organizații se realizează în urma consultării părților interesate, pentru a furniza Comitetului consultativ EMAS dovezile concludente pentru luarea deciziei.
(2) Biroul EMAS informează conducerea organizației atât despre motivele măsurilor adoptate, cât și despre dovezile furnizate de autoritatea publică teritorială pentru protecția mediului.“
Măsurile prevăzute la art. 13, 131 și 132 încetează să se aplice dacă Comitetul consultativ EMAS primește informații relevante referitoare la respectarea tuturor cerințelor EMAS de către organizație sau dacă autoritatea publică teritorială pentru protecția mediului transmite că organizația a luat toate măsurile necesare pentru a respecta legislația de mediu și pentru a preveni apariția altor situații similare.“
18. După articolul 14 se introduce un nou articol, articolul 141, cu următorul cuprins:
Biroul EMAS asigură obținerea informațiilor de la agențiile teritoriale pentru protecția mediului cu privire la respectarea legislației de mediu relevante de către organizațiile care solicită obținerea înregistrării sau a reînnoirii înregistrării EMAS, precum și de organizațiile care au fost înregistrate EMAS.“
(1) Comisia de acreditare întocmește, revizuiește și actualizează lista cu verificatorii de mediu și domeniul lor de acreditare, pe care o comunică lunar Comitetului consultativ EMAS.
(2) Comisia de acreditare transmite lunar Comisiei Europene lista prevăzută la alin. (1).
(3) Prima raportare se realizează începând cu anul 2007.“
(1) Biroul EMAS întocmește, revizuiește și actualizează lista cu organizațiile înregistrate EMAS la nivel național, pe care o comunică lunar Comitetului consultativ EMAS.
(2) Comitetul consultativ EMAS transmite lunar Comisiei Europene lista prevăzută la alin. (1).
21. Litera b) a articolului 18 va avea următorul cuprins:
„b) pe declarațiile de mediu validate în conformitate cu prevederile anexei nr. 3, folosindu-se versiunea a doua a mărcii EMAS.“
(1) Organizațiile care pun în aplicare standarde naționale, europene sau internaționale în domeniul mediului, relevante pentru EMAS, și care respectă conform procedurilor de certificare adecvate acele standarde, întrunesc cerințele prezentului ordin, dacă sunt îndeplinite următoarele condiții:
a) standardele sunt recunoscute la nivel național;
b) cerințele de acreditare pentru organismele de certificare sunt recunoscute la nivel național.
(2) Pentru a permite înregistrarea EMAS a organizațiilor menționate la alin. (1), acestea trebuie să demonstreze verificatorului de mediu că respectă cerințele neacoperite de standardele aplicate și relevante pentru EMAS.“
23. După articolul 20 se introduce un nou articol, articolul 201, cu următorul cuprins:
Procedura de înregistrare EMAS a organizațiilor se aplică fără a aduce atingere prevederilor legislației în domeniul protecției mediului și altor cerințe prevăzute de legislația națională în vigoare.“
Comitetul consultativ EMAS și Biroul EMAS promovează participarea organizațiilor în cadrul EMAS și, în special, participarea întreprinderilor mici și mijlocii, prin:
a) facilitarea accesului la informații;
b) adoptarea și promovarea măsurilor de asistență tehnică, în colaborare cu autoritățile publice locale, camere de comerț, asociații patronale etc.;
c) tarife de înregistrare rezonabile, care să încurajeze o cât mai largă participare.“
Comitetul consultativ EMAS și Biroul EMAS iau măsurile necesare pentru:
a) informarea organizațiilor asupra prevederilor prezentului ordin;
b) informarea publicului asupra obiectivelor și componentelor principale ale EMAS.“
26.Articolul 26 se abrogă.
27. După articolul 26 se introduce un nou articol, articolul 27, cu următorul cuprins:
(1) Fiecare solicitare pentru înregistrarea sau reînnoirea înregistrării EMAS a unei organizații sau a unei părți a acesteia este supusă plății unei sume ce reprezintă tariful pentru procesarea solicitării respective.
(2) Tariful pentru înregistrarea sau reînnoirea înregistrării EMAS este de 500 lei (RON).
(3) În cazul întreprinderilor mici și mijlocii, tariful pentru înregistrarea sau reînnoirea înregistrării EMAS se reduce cu 25%.
(4) Nivelul tarifelor pentru înregistrarea sau reînnoirea înregistrării EMAS se reactualizează prin ordin al ministrului mediului și gospodăririi apelor.
(5) Sumele provenite din tarifele pentru înregistrarea sau reînnoirea înregistrării EMAS se încasează potrivit prevederilor art. 23 din Ordonanța de urgență a Guvernului nr. 195/2005 privind protecția mediului.“
28. După articolul 27 se introduce un nou articol, articolul 28, cu următorul cuprins:
Tariful pentru înregistrarea sau reînnoirea înregistrării EMAS nu include costurile necesare pentru îndeplinirea cerințelor în vederea obținerii înregistrării EMAS și de verificare și validare a informațiilor de către verificatorii de mediu în procesul de evaluare a performanței de mediu a organizației. Aceste costuri se suportă de către solicitanți.“
29. Punctul 4 din secțiunea B a anexei nr. 1 va avea următorul cuprins:
„Pe lângă cerințele din secțiunea A, angajații trebuie să fie implicați în procesele de îmbunătățire continuă a performanței de mediu a organizației. Trebuie utilizate forme adecvate de participare, cum ar fi: caietul de sugestii, participarea la proiecte bazate pe munca în echipă și la comitete de mediu. Organizațiile trebuie să aibă în vedere cele mai bune practici în acest domeniu.“
30. La punctul 2.1, paragraful 2 din anexa nr. 2 va avea următorul cuprins:
„Auditurile interne sunt efectuate de către persoane independente de activitatea auditată, pentru a se asigura o evaluare imparțială. Ele pot fi efectuate de angajați ai altor departamente din cadrul organizației auditate sau de persoane din exteriorul acesteia, angajați ai altor organizații sau consultanți.“
31.În anexa nr. 3 se înlocuiește sintagma „raportul de mediu“ cu sintagma „declarația de mediu“.
32.În anexa nr. 5 se înlocuiește sintagma „raportul de mediu“ cu sintagma „declarația de mediu“.
33. Punctul 5.6 din anexa nr. 5 va avea următorul cuprins:
„În urma consultării cu organizația, verificatorul de mediu stabilește un program pentru a se asigura că toate elementele necesare înregistrării în cadrul EMAS sunt verificate pe o perioadă de maximum 36 de luni. În plus, verificatorul de mediu validează, la intervale de maximum 12 luni, orice informații actualizate din declarația de mediu. Abaterile de la frecvența de efectuare a actualizărilor sunt permise în funcție de condițiile prevăzute în ghidul de implementare EMAS, elaborat de autoritatea publică centrală pentru protecția mediului.“
ORDIN 745/2005 privind deschiderea unor contingente tarifare la importul în România al unor produse agricole originare din Uniunea Europeană (UE) și modul de administrare a acestor contingente în anul 2006
ANEXA Nr. 1, ORDIN nr. 745/2005, MO 1193 bis/2005, act aplicabil din 1.7.2006 până în 31.12.2006